open-index/open-wikipedia-markdown huggingface dataset:
ג'וזף פרקהרסון

**ג'וזף פרקהרסון** (באנגלית: **Joseph Farquharson**; 4 במאי 1846 – 15 באפריל 1935) היה צייר סקוטי, בעיקר של נופים לרבות בעלי חיים.

## ביוגרפיה
ג'וזף פרקהרסון נולד באדינבורו. אמו, הייתה בתו של רוברט איינסלי. את ימיו הראשונים בילה בבית אביו באדינבורו, ואחר כך באחוזת המשפחה בהיילנדס. אביו פרנסיס היה רופא ובעל אדמות מפינצ'אן. ג'וזף התחנך באדינבורו, וקיבל רשות מאביו לצייר רק בשבתות. כשהגיע לגיל 12, אביו קנה לו את הצבעים הראשונים ושנה לאחר מכן הוא הציג את הציור הראשון שלו באקדמיה המלכותית הסקוטית.

### קריירה אמנותית
פרקהרסון התאמן באקדמיה לאמנות באדינבורו במהלך שנות ה-1860. הוא למד תחילה אצל פיטר גרהם ולאחר מכן בבית הספר באקדמיה הסקוטית המלכותית.

התערוכה הראשונה שלו באקדמיה המלכותית, הייתה ב-1873. בדומה לאמני אברדין מובילים כמו ויליאם דייס, הוא ויתר על אדינבורו וגלאזגו לטובת תצוגות בלונדון כדי לזכות בקהל רב יותר ובפטרונים. דיוקנו הגדול הראשון, מיס אליס פארקהאר, הוצג ב-1884.

פרקהרסון מפורסם בעיקר בעבודותיו המתארות כבשים, ויצירותיו הטובות ביותר כוללות לעיתים קרובות גם דמות אנושית - גברים ונשים שעושים את עבודתם היומיומית לעיתים קרובות בנופים דרמטיים. כמעט כל העבודות המוקדמות היו בהשראת הסביבה הכפרית שלו. הוא המשיך ותיאר סצנות שלג, שהפכו לסימן ההיכר שלו.

משנת 1880 הוא בילה בפריז מספר חורפים, תקופה ששינתה את יצירתו. בפריז למד אצל קרולוס-דוראן, מעריץ של הצייר ולסקס. קרולוס-דוראן לימד את תלמידיו לחשוב במונחים של צורה וצבע. כתוצאה מכך, עבודתו של פרקהרסון התאפיינה בטיפול עשיר בצבע. רבים מציוריו הושלמו בצפון מזרח סקוטלנד. ב-1885 נסע לצפון אפריקה. בין היצירות שנוצרו במהלך שמונה השנים שלאחר מכן היו "המצרי" ו"על גדות הנילוס".

הוא נבחר כ"עמית" באקדמיה המלכותית ב-1900, והפך ל"אקדמי" מלא ב-1922. בנוסף להצגת למעלה מ-200 יצירות באקדמיה המלכותית, הוא הציג 73 באקדמיה המלכותית לאמנויות ו-181 באקדמיה לאמנות יפה. הוא גם הציג בקולג' המלכותי לאמנות ובגלריית טייט.

ניתן לייחס את הריאליזם הבולט של עבודתו של פרקהרסון לרצונו לעבוד באוויר הפתוח באקלים הסקוטי הקשה. פרקהרסון בנה צריף לציור על גלגלים, עם תנור וחלון זכוכית גדול לתצפית על הנוף. כמו כן, כדי להשיג תוצאה מציאותית ככל האפשר בעת ציור הכבשים הוא השתמש בעדר כבשים שהיה לו, כדי לשלב אותן כנדרש בנוף שבחר לצייר.

## גלריה

 File:Joseph Farquharson Cauld Blaws the Wind Frae East to West (1888).jpg
File:Joseph Farquharson Blow Blow Thou Wintry Wind ca 1919.jpg
File:The shortening winter's day is near a close Farquharson.jpg
File:On the Finzean Hills .jpg


## קישורים חיצוניים

## הערות שוליים

קטגוריה:ציירים סקוטים
קטגוריה:בריטים שנולדו ב-1846
קטגוריה:בריטים שנפטרו ב-1935
מזל (שיר)

"**מזל**" הוא סינגל שהוקלט על ידי הזמרים הישראליים איל גולן ועומר אדם. את השיר הוציאה לאור ב-26 במרץ 2017 חברת התקליטים NMC, והוא נכלל כרצועה ה-11 באלבום האולפן ה-20 של גולן, לא פשוט להיות פשוט.

השיר נכתב על המשחק המוכר והידוע רולטה.

## על השיר
"מזל" נכתב והופק על ידי יעקב למאי, דולב רם ופן חזות. ב-29 במרץ 2017 נכנס לשבוע אחד למצעד המדיה פורסט במקום השביעי. כמו כן, במצעד השנתי של כאן גימל דורג במקום ה-16. זהו שיתוף הפעולה הראשון בין גולן לאדם, דואטים רבים שהוציאו השניים עם זמרים אחרים, דוגמת ליאור נרקיס ("מהפכה של שמחה"), משה פרץ ("כשאת הלכת") ושלישיית מה קשור ("דבש בשפתיים"). לשיר הופק קליפ-מילים, המלווה לשתי תמונות של אדם ושל גולן שרים אל תוך מיקרופון באחת מהופעותיהם.

## מיקומי שיא

## הערות שוליים

קטגוריה:שירי אייל גולן
קטגוריה:שירי עומר אדם
קטגוריה:שירים בעברית
קטגוריה:שירים שנכתבו על ידי דולב רם
קטגוריה:שירים שנכתבו על ידי יעקב למאי
קטגוריה:שירים שנכתבו על ידי פן חזות
קטגוריה:שירים שהופקו על ידי דולב רם
קטגוריה:שירים שהופקו על ידי יעקב למאי
קטגוריה:שירים שהופקו על ידי פן חזות
קטגוריה:שירים על מזל
קטגוריה:סינגלים בהוצאת NMC יונייטד אנטרטיינמנט
יוהאן אדלברט אנגרמאייר

**יוהאן אדלברט אנגרמאייר** (בצ'כית: **Jan Vojtěch Angermayer**; 9 בנובמבר 1674 – 18 באוקטובר 1742) היה צייר יליד בילינה, בממלכת בית הבסבורג. הוא התמחה בקומפוזיציות של טבע דומם. מאז 1699 הוא למד ציור בפראג יוהאן רודולף ביס ונרשם שם כחבר באגודת הציירים של העיר בין 1707 ל-1727.

## ביוגרפיה
הוא נולד ב-9 בנובמבר 1674 בבילינה. מאז 1699 הוא חי בפראג, שם למד אצל הצייר השווצרי יוהאן רודולף ביס, שהגיע לפראג שבע שנים קודם לכן. יוהאן אדלברט הצטרף לגילדת הציירים של העיר העתיקה בשנת 1707. הוא יצר לו מוניטין בזכות ציוריו המפורטים של טבע דומם, לעיתים קרובות למדי בגודל קטן. בין תלמידיו שייכים צייר הרוקוקו המוקדם ג'ון קספר הירשלי וקרל קסטנר. מלבד שהות לצורכי עבודתו במנזר אוסק (1719–1722), בילה יוהאן אדלברט אנגרמאייר את רוב חייו בפראג, שם נפטר ב-10 במאי 1742.

אנגרמאייר צייר פרחים, בדים, גביעי ציד וסצנות שקטות מהטבע, אבל גם קומפוזיציות לא מסורתיות כמו טבע דומם עם שעון או טבע דומם עם קופסת תכשיטים (1708). הוא הושפע ממורו יוהאן רודולף בייס, שלמד בהולנד. אנגרמאייר היה ידוע במיומנותו בתיאור מציאותי של פרטים.

ניתן לסווג את רוב עבודותיו כטבע דומם זעיר, מכיוון שהרוחב או הגובה של ציוריו עולים רק לעיתים רחוקות על 35 ס"מ.

## גלריה

File:Johann Adalbert Angermeyer Vanitas.jpg
File:Still life with a stag's head, a kingfisher, a bullfinch and seashells.jpg
File:Johann Adalbert Angermeyer - Blumenstück - 6010 - Bavarian State Painting Collections.jpg


## קישורים חיצוניים

## הערות שוליים

קטגוריה:ציירים צ'כים
קטגוריה:ילידי 1674
קטגוריה:נפטרים ב-1699
די. וו. מופט

**דונלד ווֹרֶן "די. וו." מוֹפֶט** (באנגלית: **Donald Warren "D.W." Moffett**; נולד ב-26 באוקטובר 1954) הוא שחקן אמריקאי.

## ביוגרפיה
מופט נולד בהיילנד פארק שבאילינוי ולמד בבית ספר פרטי בגרמניה, לאחר שסיים לימודי יחסים בינלאומיים באוניברסיטת סטנפורד החל לעבוד בבנק השקעות בשיקגו אך הוא לא היה מרוצה מעבודתו ופנה ללימודי משחק. 

הוא הופיע במספר הפקות תיאטרון בשיקגו. ב-1987 החל לראשונה להופיע בקולנוע, ב-1990 שיחק לצד שריל לאד בסרט המתח "ליסה" ובאותה שנה שיחק בסרט הטלוויזיה "Fine Things" המבוסס על רומן מאת דניאל סטיל, ב-1993 גילם בלש בסרט בדרך למטה, ב-2000 הופיע בסרט הפשע טראפיק, ב-2003 שיחק בסרט הנעורים שלוש עשרה.

ב-2011 החל לשחק תפקיד קבוע בסדרה הוחלפו בלידתן.

בשנת 2023 גילם את טום בסרט הדרמה הרומנטית "הצצה ליחסים" שביים טוד היינס.

בשנת 2025 שיחק בסרט של פול תומאס אנדרסון "קרב רודף קרב" בתור ביל דזמונד.

הוא נשוי לקריסטל.

## קישורים חיצוניים

קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1954
מאלבוס

**מאלבוס** (שם מדעי: *Maleevus*) הוא סוג מוטל בספק של דינוזאור צמחוני ממשפחת האנקילוזאוריים אשר התקיים במשך הקרטיקון שלפני 90 מיליון שנה (ייתכן שלפני 83–98 מיליון שנה) מזמננו במונגוליה. סוג זה מכיל מין יחיד - *Maleevus disparoserratus*.

## תיאור
המאלבוס היה דמוי-אנקילוזאור קטן יחסית שנחשב בתחילה כשייך לסוג פינקוזאורוס (*Pinacosaurus*; בעבר כונה *Syrmosaurus*), והמאובנים שלו נמצאו בחפירות במונגוליה באזור "Shiregin Gashun" בשנות ה-40. החוקר הרוסי יבגני מאלב  כינה את שם המין החדש כשהשתייך לסוג *Syrmosaurus*. החוקרת טטיאנה טומנובה (Tatyana Tumanova), העבירה את המין לסוג החדש, הקרוי על שם החוקר מאלב.

סוג זה היה קרוב כנראה לתאלרורוס ולפינקוזאורוס והוא ידוע רק משרידי לסת באורך 12 ס"מ, מה שמעלה סבירות שאורכו בבגרות הגיע ל-6 מטרים. עם זאת כיום לא בטוחים שזהו סוג תקף.

## קישורים חיצוניים

קטגוריה:אנקילוזאוריים
קטגוריה:דינוזאורים שחיו בקרטיקון עליון באסיה
קטגוריה:מאובני טקסונים שתוארו ב-1987
קטגוריה:טקסונים שנויים במחלוקת
רובין ווקר

אדמירל משנה **רובין מרגרט ווקר**, AM (נולדה ב-1 ביולי 1959) היא רופאה אוסטרלית וקצינה בכירה בדימוס של הצי המלכותי האוסטרלי (RAN). ווקר הפכה לאדמירלית הראשונה ב-RAN כאשר מונתה למנתחת הכללית של כוחות ההגנה של אוסטרליה (ADF) ב-16 בדצמבר 2011.

כמנתחת כללית, ווקר פיקדה על פיקוד הבריאות המשותף (JHC) עד פרישתה בדצמבר 2015. מרשל אוויר משנה טרייסי סמארט מונתה כמחליפה שלה כמפקדת פיקוד הבריאות המשותף.

## לקריאה נוספת

* 


## הערות שוליים

קטגוריה:מסדר אוסטרליה: חברים
קטגוריה:רופאות
קטגוריה:רופאים צבאיים
קטגוריה:רופאים אוסטרלים
קטגוריה:אנשי צבא אוסטרלים
קטגוריה:אדמירלים
קטגוריה:אדמירליות
קטגוריה:אוסטרלים שנולדו ב-1959
אנתוני בלאק

**אנתוני דייוויד בלאק** (באנגלית: **Anthony David Black**; נולד ב-20 בינואר 2004) הוא כדורסלן אמריקאי המשחק בעמדות הקלע והרכז בקבוצת אורלנדו מג'יק מליגת ה-NBA.

## קריירה
בלאק גדל בטקסס ושיחק כדורסל בתיכונים מקומיים, ולאחר שהרשים – נבחר לשחק במשחק מקדונלד'ס אול-אמריקן של 2022, ובאותה שנה השתתף גם בנייקי הופ סאמיט.

לאחר שדחה הצעות מהאוניברסיטאות גונזגה ו-TCU ומאוניברסיטת המדינה של אוקלהומה, ולאחר ששקל גם להצטרף לג'י ליג איגנייט – בחר בלאק לשחק עבור קבוצת הכדורסל של אוניברסיטת ארקנסו. ב-22 בנובמבר 2022 קלע 26 נקודות בניצחון קבוצתו 80–54 על לואיוויל. יום למחרת, קלע שוב בלאק 26 נקודות, בהפסד קבוצתו 87–90 לקרייטון.

בתום עונה אחת, הכריז כי יתמודד בדראפט 2023 ב-NBA.

## קישורים חיצוניים

## הערות שוליים

קטגוריה:אמריקאים ילידי טקסס
קטגוריה:כדורסלנים אמריקאים
קטגוריה:טקסס: כדורסלנים
קטגוריה:כדורסלני אוניברסיטת ארקנסו
קטגוריה:אמריקאים שנולדו ב-2004
Airplane Pt. 2

"**Airplane Pt. 2**" הוא שיר שהוקלט על ידי להקת הבנים הדרום קוריאנית BTS ויצא לאור כחלק מהאלבום *[[Love Yourself: Tear]]*. ב-7 בנובמבר 2018, הגרסה היפנית של השיר שוחררה דרך דאף ג'אם כסינגל היפני התשיעי שלהם.

## רקע והוצאה לאור
יחד עם שחרור רשימת השירים של *Love Yourself: Tear*, אישרה ביג היט ש-"Airplane Pt. 2" הוא המשך לשיר "Airplane", אחד השירים במיקסטייפ  של ג'יי-הופ. בראיון על מאחורי הקלעים של האלבום סיפר RM, שכאשר המנכ"ל באנג סי-היוק שמע לראשונה את "Airplane", השיר היה נשמע לו כמו שיר של BTS, מה שגרם להם לכתוב לשיר חלק שני.

## קידום
BTS קידמו את הגרסה הקוריאנית של השיר ב, כולל מיוזיק בנק, ,  ואם קאונטדאון. בנוסף, הגרסה הקוריאנית קודמה בשידור חי במופע של אלן דג'נרס ב-25 במאי, למרות שהיא שוחררה רק באינטרנט.

ב-1 בדצמבר 2018 ביצעו BTS את השיר ב בסיאול ושבועיים לאחר מכן ביצעו אותו שוב בטקס  בהונג קונג.

## ביקורת
הביקורת שקיבל השיר הייתה חיובית. לפי פרל שין ב-"Third Coast Review", ל-"Airplane Pt. 2" יש "הוק" ממכר שמתאים בדיוק לחודשי הקיץ. ביקורת האלבומים הקוראניים הפופולרית ** כינתה אותו אופנתי ומלא בקצב לטיני בעוד שאליאס לייט מ"רולינג סטון" אמר כי "Airplane Pt. 2" מזכיר את הסגנון של השיר  של 50 סנט.

ב"פיצ'פורק" טען שלדון פירס שהשיר הוא "פופ מוצלח". קריסטל בל מ-MTV תיארה את השיר כ"קליט ועדכני, אנלוגיה חלומית לחייהם של כוכבי פופ". בנוסף שיבחה בל את BTS ואמר: "לראות את BTS מבצעים את השיר בשידור חי זה לצפות בשבעה  ובשליטה המלאה שלהם באמנות, שבה כל תנועה עדינה היא חלק מסיפור גדול יותר".

הביקורת של אלכסיס פטרידיס ב"גרדיאן" הייתה מעט מעורפלת וקבעה שהשיר נשמע כמו שיר פופ בריטי רגיל, עם כל הטוב והרע הכרוך בכך.

עם שחרורו נמכרה הגרסה הקוריאנית של השיר ביותר מ-10,000 עותקים בארצות הברית.

## שבחים

## קומפוזיציה
"Airplane pt 2" הוא במפתח סי מינור, בקצב של 140 פעימות לדקה ובאורך 3:30 דקות. זהו שיר בהשראת פופ לטיני עם מילים שמדברות על כמה רחוק חברי הלהקה הגיעו, על הרצון להצליח ועל היכולת לטייל ברחבי העולם ולשיר את המוזיקה שלהם.

## קרדיטים
### הגרסה הקוראנית
הקרדיטים נלקחו מהערות האלבום *[[Love Yourself: Tear]]*.
* פידוג - מפיק, קלידים, סינתיסייזר, עיבוד ווקאלי וראפ, עריכה דיגיטלית, מהנדס הקלטה
* RM – מפיק
* אלי טמפוסי – מפיקה
* ליזה אוון - מפיקה
* רומן קמפולו - מפיק
* באנג סי-היוק – מפיק, קלידים
* שוגה - מפיק
* ג'יי-הופ – מפיק
* ג'ונגקוק – מקהלה
*  – מקהלה, מהנדסת הקלטות
* לי טאווק - גיטרה
* לי ג'ויאונג - בס
* סלואו ראביט – עיבוד ווקאלי, מהנדס הקלטות
* סופרים בוי – עיבוד ראפ, מהנדס הקלטות
* היס נויז - עריכה דיגיטלית
*  - מהנדס מיקסים

## מיקומי שיא במצעדים

## נתוני מכירות ותארים

## קישורים חיצוניים

* 
* 

## הערות שוליים

קטגוריה:שירי 2018
קטגוריה:סינגלים מ-2018
קטגוריה:שירי BTS
קטגוריה:שירים בקוריאנית
קטגוריה:שירים מרובי שפות
קטגוריה:שירים שנכתבו על ידי באנג סי-היוק
קטגוריה:שירים שנכתבו על ידי ג'יי-הופ
קטגוריה:שירים שנכתבו על ידי פידוג
קטגוריה:שירים שנכתבו על ידי שוגה
קטגוריה:שירים שנכתבו על ידי RM
קטגוריה:שירים שהופקו על ידי פידוג
קטגוריה:שירים על תעופה
יאן אדולף ברנדייס

**יאן אדולף ברנדייס** (באנגלית: **Jan Adolf Brandeis**; 9 ביוני 1818 – 13 בנובמבר 1872) היה צייר דיוקנאות וצלם צ'כי.

## ביוגרפיה
הוא למד בתחילה לצייר על פורצלן, ולאחר מכן למד באקדמיה לאמנויות יפות בפראג אצל פרנטישק טקדליק. הוא המשיך את לימודיו במינכן אצל צייר הדיוקנאות, ג'וזף ברנהרדט, ולאחר מכן נסע לפריז ב-1852, שם עבד בסטודיו של תומאס קוטיר. עם שובו לפראג, הוא התפרסם כצייר פורטרטים ומיניאטורות.

בסביבות 1860, הוא החל להתנסות בדאגרוטייפ. ב-1861 פתח סטודיו לצילום. הוא התמחה בפורטרטים בצבעי פסטל. לאחר שלוש שנים בלבד הוא סגר את הסטודיו ומכר את הציוד שלו במכירה פומבית.

הוא נפטר בשנת 1872, ונקבר בבית הקברות אולשאני.

הוא נודע בעיקר בזכות המיניאטורות שלו בצבעי מים, והיו כמה משפחות אצילים בין לקוחותיו הקבועים. כצלם, הוא נמנע משימוש ברקעים מלאכותיים צבועים. עבודתו בתחום זכתה לשבחים מהמגזין "למיר". בשנותיו המאוחרות, הוא צייר לעיתים קרובות דיוקנאות מתצלומים, ולא מהחיים.

הרמינה לאוקוטובה הייתה בין תלמידותיו.

## גלריה

File:Brandeis-Rose.jpg
File:Brandejs Jan Adolf - JUDr. Václav Bělský (1867).jpg
File:Jan Brandeis - Camille de Rohan-Rochefort-Guéméné 1866.jpg


## קישורים חיצוניים

## הערות שוליים

קטגוריה:ציירים צ'כים
קטגוריה:ילידי 1818
קטגוריה:נפטרים ב-1872
הנייברהוד

**הנייברהוד** (באנגלית: **The Neighbourhood**) היא להקת רוק אמריקאית שהוקמה בקליפורניה, בשנת 2011.

## היסטוריה
הנייברהוד הוקמה באוגוסט 2011 על ידי הזמר ג'סי רתפורד, הגיטריסטים זכרי אבלס וג'רמיה פרידמן, הבסיסט מייקל מרגוט והמתופף בריאן "אוליבר" סממיס. חברי הנייברהוד בחרו באיות הבריטי של המילה "neighbourhood" ("שכונה") בעצת מנהלם, על מנת להבדיל מלהקה שכבר משתמשת באיות האמריקאי, ומכאן ששמות השירים משתמשים גם הם באיות הבריטי.

בתחילת 2012, הוציאה הלהקה את "Female Robbery" ואת "Sweater Weather". במאי 2012, הלהקה חשפה את המיני-אלבום הראשון שלה, שנקרא *I'm Sorry...*, להורדה בחינם, בהפקתו של ג'סטין פילברו. בדצמבר 2012 הוציאה הלהקה את המיני-אלבום השני שלה, *Thank You.*

ב-23 באפריל 2013 הוציאה הלהקה את אלבום הבכורה שלה, *I Love You*. האלבום הגיע למקום ה-39 במצעד הבילבורד 200 ומכר 9,000 עותקים בשבוע הראשון לצאתו בארצות הברית. לאלבום קדם הסינגל המוביל "Sweater Weather", לו פורסם וידאו קליפ ב-5 במרץ 2013. השיר עמד בראשם של מצעדים שונים בעולם בתחילת יוני 2013, ובהם מצעד שירי הרוק & האלטרנטיביים של בילבורד.

ב-10 בדצמבר 2013 הוציאה הלהקה מיני-אלבום בשם *The Love Collection*. ב-28 בנובמבר 2014, פרסמה הלהקה מיקסטייפ בשם **' להורדה בחינם. את המיקסטייפ הנחה [[די ג'יי דרמה]] והוא כולל [[הופעת אורח|הופעות אורח]] של [[YG]], [[פרנץ' מונטנה]], [[דני בראון]], [[ג'י איזי]] ואמנים נוספים. המיקסטייפ יצא לאור באופן רשמי לסטרימינג ולהורדה דיגיטלית ב-22 בנובמבר 2017.

באוגוסט 2015 הכריזה הלהקה על צאת אלבומה השני, ''Wiped Out!'' ב-30 באוקטובר. לאלבום קדם הסינגל המוביל "R.I.P. 2 My Youth" והוא הגיע למקום ה-13 במצעד ה[[בילבורד 200]] האמריקאי. הלהקה יצאה ל[[סיבוב הופעות]] באירופה בנובמבר 2015, ולסיבוב הופעות אמריקאי במאי-יוני 2016 על מנת לקדם את האלבום.

ב-21 בספטמבר 2017, הלהקה פרסמה את ה[[מיני-אלבום]] ''Hard'', שהגיע למקום ה-183 במצעד ה[[בילבורד 200]] האמריקאי. מיני-אלבום נוסף בשם ''To Imagine'' יצא ב-12 בינואר 2018. ב-9 במרץ, יצא [[אלבום האולפן]] השלישי של הלהקה, ''The Neighbourhood'', שכלל רצועות מהמיני-אלבומים הקודמים לו, ובהן הסינגל המוביל "Scary Love". לאחר צאתו, הרצועות המיני-אלבומים שלא נכללו ברשימת הרצועות הסופית של האלבום נאספו במיני-אלבום נוסף בשם ''Hard to Imagine''. לאחר מכן, הוציאה הלהקה את המהדורה השלמה של האלבום, שנקראת ''Imagine the Neighborhood Ever Changing''.

ב-25 בספטמבר 2020 יצא אלבומה הרביעי של הלהקה, ''Chip Chrome & the Mono-Tones''. בפברואר 2022 הכריזה הלהקה כי היא לוקחת הפסקה.

==דיסקוגרפיה==
===אלבומי אולפן===
* 2013: ''I Love You''
* 2015: ''Wiped Out!''
* 2018: ''The Neighbourhood''
* 2020: ''Chip Chrome & the Mono-Tones''
* 2025: (((((ultraSOUND)))))

===אלבומי הוצאה מחודשת===
* 2018: ''Hard to Imagine The Neighbourhood Ever Changing''

===מיני-אלבומים===
* 2012: ''I'm Sorry...''
* 2012: ''Thank You''
* 2013: ''Spotify Sessions''
* 2013: ''The Love Collection''
* 2017: ''Hard''
* 2018: ''To Imagine''
* 2018: ''Hard to Imagine''
* 2018: ''Ever Changing''

===מיקסטייפים===
* 2014: **'

## קישורים חיצוניים
* 

## הערות שוליים

קטגוריה:להקות רוק אמריקאיות
קטגוריה:רביעיות מוזיקליות
קטגוריה:להקות שהוקמו בשנת 2011
קטגוריה:אמני קולומביה רקורדס
קטגוריה:קליפורניה: להקות
אמנת טשקנט

**אמנת טשקנט** היא אמנה שנחתמה בין הודו לפקיסטן ב-10 בינואר 1966, לאחר מלחמת הודו–פקיסטן השנייה, שקבעה על החזרת הכוחות לקוויהם ערב המלחמה.

## רקע
הלוחמה בין הצדדים פסקה ב-20 בספטמבר 1965, כששתי הצדדים הסכימו להפסקת האש עליה החליטה מועצת הביטחון של האו"ם בהחלטה 211.

את הפגישה אירחה ברית המועצות בטשקנט שבאוזבקיסטן בין ה-4 ל-10 בינואר 1966 בניסיון ליצור הסדר קבוע יותר בין הצדדים.

הסובייטים, המיוצגים על ידי ראש ממשלת ברית המועצות אלכסיי קוסיגין, תיווכו בין ראש ממשלת הודו לאל בהדור שסטרי לבין נשיא פקיסטן איוב ח'אן.

## האמנה
הצהרה שפורסמה, מתוך ניסיון להוות בסיס לשלום בר קיימא, קבעה כי הצבא ההודי והצבא הפקיסטני יחזרו לעמדותיהם בגבול הודו–פקיסטן טרם הסכסוך, לא יאוחר מ-25 בפברואר 1966; אף מדינה לא תתערב בענייניה הפנימיים של אחרת; היחסים הכלכליים והדיפלומטיים יוחזרו; תהיה העברה מסודרת של שבויי מלחמה, ושני המנהיגים יפעלו לשיפור היחסים הבילטרליים.

## השלכות
ההצהרה ספגה ביקורת פנימית חריפה בשתי המדינות, שכן ההודים והפקיסטנים ציפו ליותר ממה שהוסכם עליו. בהתאם להצהרת טשקנט, נערכו שיחות בדרג השרים ב-1 וב-2 במרץ 196. אף על פי שהשיחות לא העלו דבר, חילופי הדברים נמשכו לאורך כל האביב והקיץ.

בהודו, ההצהרה ספגה ביקורת משום שהיא לא כללה הצהרה על אי לחימה או ויתור כלשהו על מלחמת גרילה ברחבי קשמיר.

לאחר חתימת הצהרת טשקנט, מת ראש ממשלת הודו לאל בהדור שסטרי בנסיבות מסתוריות בטשקנט; מותו הפתאומי הוביל לתיאוריות קונספירציה הטוענות כי הוא הורעל. העיתונאי ותאורטיקן הקונספירציות  גרגורי דאגלס טען כי ערך סדרה של ראיונות עם קצין הביון האמריקאי רוברט קראולי ב-1993. לפי דאגלס, קראולי טען כי ה-CIA התנקש בשאסטרי ובמדען הגרעין ההודי הומי ג'יי בהאבה כדי לסכל את התפתחות תוכנית הנשק הגרעיני של הודו.  ממשלת הודו סירבה לפתוח לעיון הציבור את הדווח על מותו בטענה שהדבר עלול לפגוע ביחסי החוץ של הודו, יגרום להפרעה במדינה, ויפר את הזכויות הפרלמנטריות.

בפקיסטן גרם ההסכם לסערה חברתית, והפגנות והפרות סדר פרצו ברחבי המדינה. אף על פי שבסופו של דבר דוכאה התסיסה, הצהרת טשקנט פגעה מאוד בתדמיתו של איוב ח'אן, והייתה אחד הגורמים לנפילת משטרו ב-1969.

## קישורים חיצוניים
* הטקסט המלא של הצהרת טשקנט, משכין השלום של האו"ם
* הסכם שלום כולו להודו, משכין השלום של האו"ם
* כל הסכמי השלום עבור פקיסטן, משכיו השלום של האו"ם
* 

## הערות שוליים

קטגוריה:1966 בברית המועצות
קטגוריה:ברית המועצות: יחסי חוץ
קטגוריה:יחסי הודו–פקיסטן
קטגוריה:טשקנט
טשקנט
החלטה 211 של מועצת הביטחון של האו"ם

**החלטה 211 של [[מועצת הביטחון של האומות המאוחדות|מועצת הביטחון]] של [[האומות המאוחדות|האו"ם]]** היא החלטה של מועצת הביטחון של האו"ם שהתקבלה ב-20 בספטמבר 1965. ההחלטה דרשה הפסקת אש בין הודו לפקיסטן במלחמת הודו–פקיסטן השנייה, והייתה המשך להחלטות 209  ו-210 שלא כובדו על ידי הצדדים.

המועצה דרשה שהפסקת האש תיכנס לתוקף בשעה 07:00 שעון גריניץ' ב-22 בספטמבר, וששני הצדדים ייסוגו לעמדות שהיו בהם לפני ה-5 באוגוסט. 

המועצה ביקשה מהמזכ"ל להבטיח את הפיקוח על הפסקת האש וקראה לכל המדינות להימנע מכל פעולה העלולה להחמיר את המצב.  כמו כן, המועצה החליטה כי ברגע שתושג הפסקת אש תשקול אילו צעדים ניתן לנקוט כדי לסייע ליישוב הבעיה הפוליטית העומדת בבסיס הסכסוך.

ההחלטה התקבלה בתמיכת עשרה קולות מול אפס, כאשר ירדן נמנעה.

## קישורים חיצוניים
* [טקסט ההחלטה באתר undocs.org](https://undocs.org/S/RES/211(1965))
* United Nations Security Council Resolution 211, בוויקיטקסט האנגלי

## הערות שוליים

קטגוריה:יחסי הודו–פקיסטן
קטגוריה:החלטות מועצת הביטחון של האו"ם ב-1965
קטגוריה:החלטות מועצת הביטחון של האו"ם בנוגע להודו
קטגוריה:החלטות מועצת הביטחון של האו"ם בנוגע לפקיסטן
Don't

"**Don't**" הוא סינגל הבכורה של הזמר האמריקאי ברייסון טילר. הוא יצא לאור ב-20 במאי 2015, כסינגל המוביל מתוך אלבום הבכורה שלו, *[[Trapsoul]]*. השיר הופק על ידי אפיק פרו. השיר מכיל אינטרפולציה מתוך "Shake It Off" של מריה קארי בבית השני. בשיאו הגיע השיר למקום ה-13 במצעד בילבורד הוט 100 האמריקאי, שם היה לשיר הראשון של טילר ב-20 הראשונים במצעד.

## רקע והוצאה
במקור פרסם טילר את השיר באוקטובר 2014 בדף הסאונדקלאוד שלו, והוא החל לקבל תשומת לב ממעריצים באינטרנט ומקורבים בתעשיית המוזיקה, צבר ארבעה מיליון האזנות בששת החודשים הראשונים, ובסופו של דבר הגיע למעל ל-35 מיליון האזנות. טילר, לאחר הגברת הפופולריות של הסינגל, ציין כי הוא "עשה את החרא הזה בסלון" שלו.

## וידאו קליפ
הווידאו קליפ הנלווה לשיר פורסם ב-17 באוקטובר 2015, בחשבון ה-Vevo של טילר ביוטיוב. מאז צאתו, זכה הקליפ למעל ל-400 מיליון צפיות.

## הצלחה מסחרית
השיר נכנס למצעד בילבורד הוט 100 במקום ה-84 ב-17 באוקטובר 2015, והגיע בשיאו למקום ה-13. זהו הסינגל הראשון של טילר ב-20 הראשונים במצעד. ב-16 בנובמבר 2017, הסינגל זכה בתואר הפלטינה המרובעת מטעם איגוד תעשיית ההקלטות האמריקאי (RIAA) עבור מכירות ויחידות שקולות לאלבום משולבות של למעלה מארבעה מיליון עותקים בארצות הברית.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי 2015
קטגוריה:סינגלי בכורה מ-2015
קטגוריה:שירי ברייסון טילר
קטגוריה:שירים באנגלית
קטגוריה:שירים שנכתבו על ידי בריאן-מייקל קוקס
קטגוריה:שירים שנכתבו על ידי ג'רמיין דופרי
קטגוריה:שירים שנכתבו על ידי מריה קארי
קטגוריה:שירי פלטינה באוסטרליה
קטגוריה:שירי פלטינה בממלכה המאוחדת
קטגוריה:שירי פלטינה מרובעת ומעלה בארצות הברית
קטגוריה:סינגלים בהוצאת RCA רקורדס
כלבים (שבט)

[שמאל|ממוזער|250x250 פיקסלים|[זאב הודי]]
[שמאל|ממוזער|250x250 פיקסלים|[שועל קולפאו]]
**כלבים** (שם מדעי: Canini) הוא שבט המכיל מספר סוגים של יונקים טורפים במשפחת הכלביים. זהו אחד משלושה שבטים במשפחה זו, יחד עם השועל (*Vulpini*) והשועל האפור (*Urocyonini*). שבט זה מכיל את הכלביים הגדולים ביותר. מיני השבט התפצלו מאב קדמון משותף לפני כ-9 מיליון שנים.

## טקסונומיה
* תת-שבט: כלבים (*Canina*)
** סוג: כלב (*Canis*)
*** מין זאב ערבות (*Canis latrans*)
*** מין זאב מצוי (*Canis lupus*)
**** תת-מין כלב הבית (*Canis lupus familiaris*)
*** מין זאב אדמוני (*Canis rufus*)
*** מין זאב אלגונקווין (*Canis lycaon*)
*** מין זאב חבשי (*Canis simensis*)
*** מין תן זהוב (*Canis aureus*)
*** מין זאב זהוב אפריקאי (*Canis lupaster*)
** סוג ומין יחיד: דול מצוי (*Cuon alpinus*)
** סוג ומין יחיד: זאב טלוא (*Lycaon pictus*)
** סוג תן (*Lupulella*)
*** מין תן שחור-גב (*Lupulella mesomelas*)
*** מין תן לבן-פס (*Lupulella adusta*)
* תת-שבט כלביים דרום-אמריקאים (*Cerdocyonina*)
** סוג: שועל דרום אמריקני (*Lycalopex*)
*** מין שועל הפמפס (*Lycalopex gymnocercus*)
*** מין שועל דרווין (*Lycalopex fulvipes*)
*** מין שועל ארגנטינאי אפור (*Lycalopex griseus*)
*** מין שועל ארגנטינאי לבן (*Lycalopex vetulus*)
*** מין שועל ערבות פרואני (*Lycalopex sechurae*)
*** מין שועל קולפאו (*Lycalopex culpaeus*)
** סוג ומין יחיד: שועל הסרטנים (*Cerdocyon thous*)
** סוג ומין יחיד: שועל קטן-אוזן (*Atelocynus microtis*)
** סוג ומין יחיד: זאב הרעמה (*Chrysocyon brachyurus*)
** סוג ומין יחיד: זאב היער (*Speothos venaticus*)

## ראו גם
* שועל
* שועל אפור

## קישורים חיצוניים

קטגוריה:בעלי חיים שתוארו ב-1817
קטגוריה:טקסונים שתוארו בידי גוטהלד פישר פון ולדהיים
קטגוריה:כלביים
יעל בן-ברוך

**יעל בן-ברוך** (נולדה ב-6 ביוני 1950) היא סופרת ילדים ונוער ישראלית. ב-1978 החלה לפרסם שירים וסיפורים בעיתוני ילדים בעידודו של הסופר אהוד בן עזר.

הסופר חיים באר עודד אותה לכתוב את "תעלומת הפמוט האבוד" המבוסס על זיכרונות אביה מפרשת גירוש היהודים על ידי הטורקים מארץ-ישראל במלחמת העולם הראשונה.

## ביוגרפיה
יעל בן-ברוך נולדה ברמת גן. למדה בתיכון בסמינר הקבוצים ובוגרת האוניברסיטה העברית בירושלים בחינוך מיוחד והיסטוריה של עם ישראל.

עבדה כמורה במסגרות שונות של החינוך המיוחד. בין השנים 1983–1985 שהתה בארצות הברית לצורך השתלמות בן זוגה. למדה בהיברו יוניון קולג' בסינסינטי אוהיו וסיימה לימודי תואר שני בתנ"ך.

בשנים 1991–1996 עבדה כמרצה ומדריכה פדגוגית במכללות למורים. משנת 1996 יעל עסקה בהדרכת מורים בחינוך המיוחד. ב-2001 סיימה תואר שני בהצטינות, בספרות משווה באוניברסיטת בר-אילן.

יעל בן-ברוך יצאה לגמלאות בשנת 2012.

נשואה לגלעד בן ברוך ואמא לחמישה ילדים. מתגוררת ברמת גן.

### פרסים
* ב-2002 קבלה ציון לשבח מטעם פרס זאב לספר "שחרר אותו ילד" בהוצאת ספרית הפועלים.
* ביוני 2004 קבלה ציון לשבח בתחרות סיפורים ע"ש אוריאל אופק מטעם המרכז לטכנולוגיה חינוכית.

## ספריה
* ילדה גדולה (תל אביב: עם עובד, תשמ"ח 1988)
* ריז'יק (תל אביב: עם עובד, תשנ"ב 1991)
* תעלומת הפמוט האבוד (אור יהודה: ספרית מעריב, תשנ"ד 1994)
* הצב שרצה לחצות את הכביש (תל אביב: יסוד, תשנ"ד 1994)
* ילד חמוץ-מתוק (ראשון לציון: מסדה, 1994)
* אי נהדר ושמו אפשר (נשר: מגאסון הולדינגס, 1994)
* בגלל הבית שעל העץ (חולון: מסדה, 1995)
* גם אורה רוצה להתחתן: מתי הוא שלנו (תל אביב: הקיבוץ המאוחד, 1996)
* כפתורים (קרית-גת: דני ספרים, תשנ"ז 1997)
* רוצה את אמא (תל אביב: עם עובד, תשנ"ח 1997)
* שימג (תל אביב: ידיעות אחרונות: ספרי חמד, 1998)
* מה שחשוב באמת (תל אביב: ספרית פועלים, תשנ"ט 1999)
* בלי ידיים: שבעה ספורים (נתניה: עמיחי, תש"ס)
* שחרר אותו, ילד! (בני ברק: ספרית פועלים, תשס"ב 2001)
* צעד וחצי (תל אביב: הקיבוץ המאוחד, 2002)
* דניאלה שמחה בשקט (תל אביב: עם עובד, תשס"ג 2003)
* דרושים (בני-ברק: ספרית פועלים, תשס"ו 2006)
* מותר להתנשק בשביל הראשי (בני ברק: ספרית פועלים, תשס"ח 2008)
* מיוחדים (בני-ברק: ספרית פועלים, תשע"א 2011)
* מִשְׁפָּחָה מְיֻחֶדֶת בְּמִינָהּ (ישראל: בטן הוצאה לאור, 2016)
* רוצה את אמא (תל אביב: גוונים, 2018)
* ואז הכול התהפך (בני ברק: ספרית פועלים, 2019)

## קישורים חיצוניים

* 
* 
* 
* 
* יעל בן בָּרוּך באתר דףדף
* יעל בן ברוך באתר אלבום משפחות
* יעל בן ברוך באתר גוגל ספרים
* ספר חדש לשכבות ד-ו במצעד הספרים עם מפגש מרתק חדש "ואז הכל התהפך" באתר שטראוס סל של תרבות
* שלושה שירים מאת יעל בן ברוך באתר הפנקס, 16 באוקטובר 2013

## הערות שוליים

קטגוריה:סופרות ישראליות
קטגוריה:סופרים ישראלים
קטגוריה:בוגרות אוניברסיטת בר-אילן
קטגוריה:בוגרי אוניברסיטת בר-אילן
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:רמת גן: אישים
קטגוריה:ישראליות שנולדו ב-1950
קטגוריה:ישראלים שנולדו ב-1950
איליץ' ריבאס

**איליץ' ריבאס** (בספרדית: **Ilyich Rivas**; נולד ב-9 ביוני 1993) הוא מנצח ונצואלי אמריקאי.

## קריירה
רביאס נולד בסן קריסטובל והוא בן למשפחת מוזיקאים. את הכשרתו הראשונה כמנצח קיבל בהדרכת אביו המנצח אלחנדרו ריבאס, המשמש למעשה כמדריכו עד היום. הוא זכה בפרס הניצוח על שם ברונו ולטר ובפרס יוליוס בר המעונק בפסטיבל ורבייה לבעלי כישרונות בולטים.

כשהיה בן 16 ניצב ריבאס על דוכן המנצחים של התזמורת הסימפונית של אטלנטה, ומאז הוא מתארח בקביעות על במותיהן של תזמורות מובילות בעולם. כגון: תזמורות הרדיו של שטוטגרט, פרנקפורט, סטוקהולם, תזמורת סוויס רומנד בשווייץ והתזמורת הפילהרמונית של לונדון, שם היה מנצח משנה ושם ניצח על סדרות מינויים באולם הקונצרטים רויאל פסטיבל הול.

הוא זכה במינוי של מנצח עמית של תזמורת בולטימור לשנתיים ימים וכן נמנה עם עמיתי מכון פיבודי כמנצח שזכה בהדרכתם של גוסטב מאייר ומרין אולסופ. מייקל טילסון תומאס הזמין אותו לעבוד עם תזמורת בבית האופרה של סידני.

עוד הדריך ריבאס מוזיקאים צעירים בפסטיבל ורבייה בשווייץ, בקולג' המלכותי למוזיקה בלונדון, באקדמיה הלאומית במלבורן, בתזמורת הצעירים של אמריקה ובתזמורת הצעירים של באהיה בברזיל. בשנים האחרונות ניצח בין היתר על תזמורות באוקלנד (ניו זילנד), ליברפול, ברנו, פוזנן, פריז, תזמורת הרדיו הפילהרמונית הגרמנית, התזמורת הקאמרית של לה סקאלה, ועל התזמורת הפילהרמונית של הנובר. הוא ניצח בפסטיבל המוזיקה שלזוויג-הולשטיין בגרמניה. לאחרונה ניצח על התזמורת הלאומית איל-דה-פראנס באולם 'פילהרמוני' בפריז, על התזמורת הלאומית של אירלנד בדבלין, על תזמורת מינסוטה בארצות הברית ועל תזמורות בליון, נורקופינג, ואופסלה באירופה.

במקביל, פיתח ריבאס קריירת ניצוח בבתי אופרה לאחר שצבר ניסיון במשך שלוש שנים כמנצח בפסטיבל גליינדבורן בהדרכת ולדימיר יורובסקי. בין היתר הוא ניצח על הפקות של האופרות "נישואי פיגארו" ו"הנזל וגרטל" בסיורי להקת האופרה של גליינדבורן; על 'לה טרוויאטה' באופרה המתיירת ההולנדית ועל הפקות של האופרה 'לה בוהם' באופרה נורת' באנגליה.

בישראל ניצח לראשונה על התזמורת הסימפונית הישראלית ראשון לציון.

## קישורים חיצוניים

*

קטגוריה:מנצחים אמריקאים
קטגוריה:מוזיקאים ונצואלים
קטגוריה:ונצואלים שנולדו ב-1993
ניר זהבי

**ניר זהבי** (נולד ב-18 בספטמבר 1984) הוא יוצר, כותב, במאי ועורך תוכן ישראלי.

## ביוגרפיה
ניר נולד בארצות הברית וגדל במושב הדר עם בעמק חפר. בוגר לימודי תקשורת וניהול במכללה למנהל.

בשנים 2011–2012 היה תחקירן ועורך משנה בתוכנית "מה נסגר?" עם רועי בר-נתן וב"צינור לילה" עם גיא לרר בערוץ 10.

ב-2013 הצטרף לצוות התוכן של "ארץ נהדרת" למשך 7 עונות, בהן עבד כעורך התכנית תחת העורך הראשי מולי שגב. בתקופה זו זכתה התכנית ב-3 פרסי אקדמיה כתוכנית הסאטירה הטובה ביותר.

באותן שנים ערך גם את "עוד כותרות", ספין אוף של "ארץ נהדרת", "תוכנית קיציס", ״תום יער עושה סטנדאפ״, ערך תסריט סטנדאפ בעונה השנייה של "סבתא בישלה". וכתב מספר מערכונים לתוכנית הרדיו של "טייכר וזרחוביץ'" ברדיו תל אביב.

החל משנת 2020 הוא העורך הראשי ובמאי מערכונים של "ערב הסטנדאפ הגדול" בשידורי קשת. משדר שנתי למען תנועת הנוער "כנפיים של קרמבו" בהנחיית איל קיציס.

ב 2022 יצר וערך את "בלי פאניקה" עם גורי אלפי ולוסי איוב. סדרת דוקו אסונות קומית לכאן 11. בסדרה הם יוצאים לבדוק כיצד ישראל נערכת לאסון הבא. בשנת 2023 התקבלה הסדרה לכנס בינלאומי בטייוואן.

באותה שנה היה העורך ראשי ואחד היוצרים של הסרט "ארץ נהדרת – פגישת מחזור". סרט דוקומנטרי באורך מלא על "20 שנות ארץ נהדרת". ששודר בשידורי קשת.

החל משנת 2023 הוא העורך הראשי והבמאי של תוכנית הסאטירה "מה שתגידו" המשודרת בכאן 11. התוכנית הייתה מועמדת לפרס "תוכנית הסאטירה והבידור הטובה ביותר" בטקס פרסי האקדמיה הישראלית לקולנוע וטלוויזיה.

בשנת 2024 פיתח את "מי זאת", תוכנית מערכונים סאטירית על עולמן הפנימי של נשים בכיכובן של מגי אזרזר, ג'וי ריגר, אושרית סרוסי ונעמה אמית. הסדרה משודרת בכאן 11.

בשנת 2025 הוא הבמאי והעורך הראשי ומיוצרי "אתה חייב לקרוא את זה!", פורמט מקורי של תחרות קומית להמלצת ספרים אשר במסגרתה פאנל של שלושה מפורסמים פוגשים אורח שמחפש מה לקרוא, כאשר כל אחד מהם מנסה לשכנע אותו לבחור בהמלצה שלהם לספר. התכנית משודרת בכאן 11. ובאותה שנה ערך את "אלבום הסטנדאפ של גורי אלפי" המורכב מ-12 קטעי סטנדאפ ושיר אחד שהוקלטו באודיו בהופעות חיות במשך כעשור.

## חיים אישיים
נשוי ואב לשתי בנות.

## פרסים ומועמדויות

## קישורים חיצוניים

## הערות שוליים

קטגוריה:אנשי תקשורת ישראלים
קטגוריה:אנשי טלוויזיה ישראלים
קטגוריה:אנשי המושב
קטגוריה:ישראלים ילידי ארצות הברית
קטגוריה:בוגרי המסלול האקדמי המכללה למינהל
קטגוריה:עולים בשנות ה-1980
קטגוריה:ישראלים שנולדו ב-1984
קטגוריה:מועצה אזורית עמק חפר: אישים
יוסף פיאמיטה

רבי **יוסף פיאמיטה** היה רבה של אנקונה וראש הישיבה בה, פייטן ומקובל איטלקי.

## ביוגרפיה
בעת כהונתו כרבה של אנקונה נאבק בשבתאות ובספיחיה.

בשנת תס"ט הדפיסו חברת 'שומרים לבקר' באנקונה קובץ בשם "אור בקר" ובו פיוטים ותפילות שחיבר הרב פיאמיטה, הקובץ הודפס בשנית בשנת תק"א. שרדו ממנו מספר פיוטים, ובהם 'ברכי עדתי אל' שחיבר כתפילת הודאה על הינצלו מרעידת האדמה באיטליה ב־1691.

שמועות רבות ממנו הובאו בכתבי רבני דורו.

בכתב ידו נשארו שלושה כרכים של דרשות.

מתלמידיו היו רבי יצחק פאציפיקו רבה של ונציה, רבי חיים וולטירה ועוד רבים.

נפטר בט' בשבט ה'תפ"א ונקבר באנקונה, את מקומו ברבנות אנקונה מילא חתנו רבי שמשון מורפורגו.

## ספריו
* 
## קישורים חיצוניים
* 
* 
* 
* 

## הערות שוליים

קטגוריה:אנקונה: רבנים
קטגוריה:נפטרים ב-1721
פרנסואה כריסטוף אדמונד דה קלרמן

ממוזער|ימין|קברו של דה קלרמן
**פרנסואה כריסטוף אדמונד דה קלרמן, הדוכס השלישי מוואלמי** (בצרפתית: **François Christophe Edmond de Kellermann**; 14 במרץ 1802–2 באוקטובר 1868) היה מדינאי, היסטוריון פוליטי ודיפלומט תחת המונרכיה של יולי. 

## ביוגרפיה
קלרמן נולד בפריז והיה בנו של פרנסואה אטיין דה קלרמן ונכדו של המרשל פרנסואה כריסטוף דה קלרמן.  הוא נבחר ללשכת הצירים ב-1842, ופרש מהפוליטיקה ב-1848. עם מותו ללא ילדים התואר בוטל.

## עבודותיו
* De la force du droit et du droit de la force (1850)
* Histoire de la campagne de 1800 (1854, נכתב באמצעות ניירות של אביו)
* Le génie des peuples dans les arts (1867)

## לקריאה נוספת

* 


## קישורים חיצוניים

## הערות שוליים

קטגוריה:פוליטיקאים צרפתים
קטגוריה:צרפתים ממוצא גרמני
קטגוריה:אישים הקבורים בבית הקברות פר לשז
קטגוריה:צרפתים שנולדו ב-1802
קטגוריה:צרפתים שנפטרו ב-1868
טולסה קינג

**המלך של טולסה** (באנגלית: **Tulsa King**) היא סדרת טלוויזיה אמריקאית של דרמת פשע שנוצרה על ידי טיילור שרידן עם טרנס ווינטר של חברת פרמאונט+. בסדרה מככב סילבסטר סטאלון, התפקיד הראשי הראשון שלו בסדרת טלוויזיה. סטאלון מגלם קאפו מאפיה שזה עתה יצא מהכלא ונשלח לטולסה, אוקלהומה, שם הוא מתחיל להקים ארגון פשע.

בספטמבר 2025 הסדרה חודשה לעונה רביעית.

## עלילה
דווייט "הגנרל" מנפרדי הוא קאפו מאפיה ניו יורקי שסיים זה עתה לרצות עונש מאסר של 25 שנה. עם השחרור, הבוס שלו שולח אותו לטולסה, אוקלהומה, כדי להקים שם "סניף" של המאפיה. מבלי להכיר אף אחד באזור, "הגנרל" מחפש צוות חדש שיעזור לבסס את האימפריה שלו.

## צוות שחקנים
### ראשי
* סילבסטר סטאלון בתור דווייט "הגנרל" מנפרדי, קאפו במאפיית משפחת "אינברניצי" שמגיע לטולסה לאחר שריצה 25 שנות מאסר בגין רצח.
* אנדריאה סאבאג' בתור סטייסי ביל, מושא האהבה של מנפרדי וסוכנת ATF בכירה
* מרטין סטאר בתפקיד לורנס "בודהי" גייגרמן, סוחר מריחואנה שגויס על ידי מנפרדי לסייע במימון הסינדיקט שלו
* ג'יי וויל בתור טייסון מיטשל, נהג מונית לשעבר שהופך לנהג של דווייט ולחבר הראשון בסינדיקט מנפרדי.
* מקס קאסלה בתור ארמנד "מני" טרויסי, חייל לשעבר של משפחת אינברניצי שפתח חיים חדשים בטולסה בעבודה בחוות סוסים של משפחת פנריו, לאחר שהפר את הנדר שלו למשפחת אינברניצי. הוא מצטרף לצוות של מנפרדי לאחר שניסה להרוג אותו ללא הצלחה.
* דומניק לומברדוצי בתפקיד דון צ'ארלס "צ'יקי" אינברניצי, הסגן של משפחת אינברניצי
* וינסנט פיאצה בתור וינס אנטונאצ'י, הקאפו העליון של צ'יקי
* AC פיטרסון בתור פיט "דה רוק" אינברניצי, הבוס החולה של משפחת אינברניצי
* גארט הדלונד בתפקיד מיץ' קלר, כוכב אקס רודיאו, אסיר לשעבר ובעל בר נוכחי שהוא מקורב לסינדיקט מנפרדי
* דנה דיליני בתור מרגרט דוורו, הבעלים של חוות הסוסים פנריו

## הפקה
הבכורה הייתה ב-13 בנובמבר 2022. בנובמבר 2022, הסדרה חודשה לעונה שנייה אשר עלתה לאוויר ב - 24 בספטמבר. הסדרה חודשה לעונה שלישית שצפויה לעלות ב־21 בספטמבר 2025 ותציג את התרחבות האימפריה של דווייט (בגילומו של סילבסטר סטאלון) ואת עימותיו עם משפחת דאנמאייר, משפחת אצולה מקומית עתירת ממון.

בספטמבר 2025 הסדרה חודשה לעונה רביעית על ידי פרמאונט+. טרנס וינטר, שהיה שואוראנר בעונה הראשונה ופרש לפני העונה השנייה, חוזר ככותב ראשי ומפיק בפועל לעונה הרביעית. דיו אריקסון, שניהל את עונה 3, לא ישוב לעונה הרביעית.

## ביקורת
אתר הביקורות Rotten Tomatoes דיווח על דירוג אישור של 79% ודירוג ממוצע של 6.6/10, בהתבסס על 47 ביקורות. המבקרים המקצועיים של האתר קורא, "הקומדיה המעופשת *טולסה קינג* מרגישה לפעמים כמו להזמין ספגטי עם מרינרה ובמקום זאת לקבל אטריות ביצים וקטשופ, אבל סילבסטר סטאלון עדיין שולט על המסך בקסם המדהים שלו". ב- Metacritic, יש לו ציון ממוצע משוקלל של 65 מתוך 100 על סמך 28 מבקרים, מה שמצביע על "ביקורות חיוביות בדרך כלל".

## פרסים ומועמדויות

## קישורים חיצוניים
* 

#### ביקורות
* 
* 

## הערות שוליים

קטגוריה:פרמאונט+: תוכניות וסדרות
קטגוריה:תוכניות טלוויזיה באנגלית
קטגוריה:טלסה
קטגוריה:סדרות טלוויזיה אמריקאיות שעלו לשידור בשנת 2022
זרזיר מתכתי

**זרזיר מתכתי** (שם מדעי: *Aplonis metallica*) הוא מין של עוף ממשפחת הזרזיריים החי בטבע באזור הטרופי של מזרח אינדונזיה באיי מאלוקו, בגינאה החדשה, קווינסלנד ובאיי שלמה. המין תואר למדע בידי הזואלוג ההולנדי קונרד יאקוב טמינק ב-1824.

## תיאור
אורך הזרזיר בין 21 ל-26 ס"מ ושני הזוויגים דומים מאוד. לזרזירים צעירים כסות נוצות אפורה-כסופה מפוספסות בחום בהיר ועם כנפיים וראש חומים, בעוד הבוגרים שחורים-מבריקים בירוק עד סגול, מה שהביא לשמם. הם בעלי עיניים אדומות עזות, זנב שחור וארוך ומקור עבה וכהה.

הזרזירים חיים בלהקות קטנות וחברתיות באזורי יערות לחים וכן במנגרובים ובסוואנות לחות והם פעילי יום הניזונים בעיקר מפירות, צוף וזחלים. הם מתרבים על עצי יערות גבוהים ואינם חוששים מאנשים מתקרבים. הם מקננים בקבוצות לרוב סביב העונה הגשומה שבין אוקטובר למרץ ומקננים בקן כדורי המזכיר את קיני האורגיים.

זרזיר זה נפוץ ואיננו בסכנה בטבע.

#### תת-מינים
* *A. m. inornata*
* *A. m. metallica*
* *A. m. nitida*
* *A. m. purpureiceps*

## קישורים חיצוניים

## הערות שוליים

קטגוריה:בעלי חיים שתוארו ב-1824
קטגוריה:טקסונים שתוארו בידי קונרד יאקוב טמינק
קטגוריה:זרזיריים
קטגוריה:אוסטרליה: עופות
דאנסה דה לוס וולדורס

ממוזער|370x370 פיקסלים|גברים מעופפים מתחילים את הריקוד שלהם, Teotihuacan
ימין|ממוזער|287x287 פיקסלים|Totonacs of Papantla, Veracruz מבצעים את טקס ה"וולדורס".
ימין|ממוזער|255x255 פיקסלים|סרטון קצר של ריקוד פולחן Voladores, Cozumel, MX

ה- ***Danza de los Voladores*** ( ; "ריקוד העלונים"), או ***פאלו וולדור*** ( ; "קוטב מעופף"), הוא טקס/פולחן מזו-אמריקאי עתיק המבוצע עד היום, אם כי בצורה שונה, במקומות שונים במקסיקו. מאמינים שמקורו בבני העמים: נאואה, הואסטק ואוטומי במרכז מקסיקו, ולאחר מכן התפשט ברוב חלקי מזו-אמריקה. הטקס מורכב מריקוד וטיפוס של שלושים מטרים אל מוט שממנו ארבעה מתוך חמשת המשתתפים משגרים את עצמם קשורים בחבלים כדי לרדת אל הקרקע. החמישי נשאר על גבי המוט, רוקד ומנגן בחליל ותוף. לפי מיתוס אחד, הטקס נוצר כדי לבקש מהאלים לשים קץ לבצורת קשה. למרות שהטקס לא מקורו באנשי טוטונאק, כיום הוא קשור אליהם מאוד, במיוחד אלה שבפאפנטלה ובסביבתה במדינת וראקרוס המקסיקנית. הטקס קיבל את השם למורשת תרבותית בלתי מוחשית על ידי אונסק"ו על מנת לעזור לטקס לשרוד ולשגשג בעולם המודרני. האצטקים האמינו שדנזה דה לוס וולדורס הוא סמל התרבות שלהם.

## קישורים חיצוניים

* 

## הערות שוליים

קטגוריה:אצטקים
טום בראון

**טום בראון** (באנגלית: **Thom Browne**; נולד ב-27 בספטמבר 1965) הוא מעצב אופנה אמריקאי. הוא המייסד וראש חטיבת העיצוב של מותג האופנה העילית "Thom Browne".

## ביוגרפיה
בראון נולד באלנטאון, פנסילבניה ב-27 בספטמבר 1965. הוא סיים את לימודיו בבית הספר התיכון ולאחר מכן למד באוניברסיטת נוטרדאם, שם התחרה בקבוצת האתלטיקה הקלה וסיים עם תואר בכלכלה.

לאחר שניסה לפתח קריירת משחק בלוס אנג'לס, בראון עבר להתגורר בניו יורק בשנת 1997, שם החל לעבוד כמוכר בבית האופנה ארמני. לאחר מכן עבר בחברת קלאב מונקו ואז בפולו ראלף לורן. הוא לאחר מכן קודם להוביל את צוות הפיתוח היצירתי של החברה, שם עבר בצמוד למעצב האופנה ראלף לורן. בראון הוביל את מחלקת העיצוב בקלאב מונקו במשך שנים, לפני שהשיק את החברה שלו - "Thom Browne".[קישור=https://en.wikipedia.org/wiki/File:Barack_Obama_second_swearing_in_ceremony_2013-01-21.jpg|ממוזער|[מישל אובמה בהשבעה של אובמה בשנת 2012 לובשת שמלה בעיצובו של בראון.]]
קישור=https://en.wikipedia.org/wiki/File:2013-0314-ThomBrowne-Sunglasses.jpg|ממוזער|משקפי שמש בעיצובו של בראון
בספטמבר 2006 חברת הקמאונאות האמריקאית ברוקס ברודרס הודיעה על שיתוף הפעולה שלה עם בראון כמעצב אורח בקולקציה בשם "Black Fleece" של 50 פריטי לבוש לנשים ולגברים. הקולקציה נמכרה באופן בלעדי ב-30 סניפים של הרשת ברחבי העולם מספטמבר 2007. ביולי 2008 הודיעה החברה כי שיתוף הפעולה עם בראון נמשך. הפרויקט המשותף נמשך כשלוש שנים ואף כלל אפילו פתיחת חנות ייעודית למותג בשכונת ווסט וילאג' בניו יורק.

בשנת 2008 בראון שיתף פעולה עם חברת האופנה האיטלקית מונקלר בקולקציית ביגוד גברים יוקרתית שהושקה בינואר 2009. הקולקציה הוצגה בשבוע האופנה במילאנו.

באוגוסט 2018 חברת האופנה העילית האיטלקית זניה רכשה 85% מהמותג של בראון תמורת 500 מיליון דולר. בראון מחזיק את ה-15% הנותרים בחברה ומתפקד כמנהל קריאייטיב בכיר.

בספטמבר 2020 בראון עיצב צעיף כחלק מקולקציית האופנה של ג'ו ביידן, "Believe in Better" יחד עם עוד 18 מעצבי אופנה נוספים כחלק מהקמפיין הבחירות של ביידן לנשיאות ארצות הברית.

בשנת 2021 אדידס הגישה תביעה נגד בראון בטענה שדפוסי ארבעת הפסים שבהם השתמש בעיצוביו הפרו את זכויות החברה על הסימן המסחרי שלה. בינואר 2023 נדחתה התביעה על ידי חבר מושבעים בניו יורק.

באוקטובר 2022 מונה בראון ליושב ראש מועצת מעצבי האפנה של אמריקה במקום טום פורד.

באפריל 2023 נכלל ברשימת טיים 100 השנתית.

## פרסים והוקרה
* 2008: מעצב השנה של מגזין GQ
* 2012: פרס העיצוב של מוזיאון קופר יואיט לעיצוב
* 2006, 2013, 2019: פרס מעצב בגדי הגברים של השנה של מועצת מעצבי האופנה של אמריקה

## חיים אישיים
בראון בזוגיות עם אנדרו בולטון, אוצר של מוזיאון המטרופוליטן לאמנות ושל המוזיאון הבריטי. אחיו הגדול, פט בראון, הוא חבר לשעבר בסנאט מדינת פנסילבניה.

## קישורים חיצוניים

* 

## הערות שוליים

קטגוריה:אמריקאים ילידי פנסילבניה
קטגוריה:מעצבי אופנה אמריקאים
קטגוריה:ספורטאים להט"בים אמריקאים
קטגוריה:מותגי אופנה עילית
קטגוריה:בוגרי אוניברסיטת נוטרדאם
קטגוריה:אמריקאים שהופיעו ברשימת טיים 100
קטגוריה:אמריקאים שנולדו ב-1965
קרתה (עיר לויים)

ממוזער|שרידים שנמצאו בסיום עונת החפירות השלישית ב-1969, ככל הנראה של העיר המקראית "קרתה"
**קרתה** הייתה עיר מקראית בנחלת שבט זבולון, והיא אחת מארבעים ושמונה ערי הלויים, ערים בארץ ישראל שעם ישראל נצטווה בתורה להעניק ללויים ולכהנים. לדעת ויליאם פוקסוול אולברייט, חוקר מקרא, שם העיר "קרתה" מבוסס על השם "קרתן", שם נרדף לעיר המקראית קריתיים. העיר מזוהה עם מבצר עתלית, אתר ארכאולוגי ובו מבצר צלבני (למרות שלא מוקמה בדיוק שם), או בשטח שבינו לבין ח'רבת דוצטרי, התיישבות אשר מוקמה ממזרחית לקרתה.

העיר קרתה מצוינת בתנ"ך בספר יהושע כא, לד: , שם מצוין שהלויים הנותרים קיבלו 4 ערים משבט זבולון, וביניהן קרתה.

בכתבים היסטוריים מצוין כי בתקופה ההליניסטית בארץ ישראל, חרבה עתלית העתיקה, ותושביה הקימו את קרתה באזור סמוך אליה (כיום באזור ממוקם תל סחר, בסמוך למושב העובדים מגדים). קרתה מוזכרת גם בכתביו של הנוסע מבורדו משנת 333, שם הוא מכנה אותה בשם "מוטציו קרתה".

## לקריאה נוספת
* 

## הערות שוליים

קטגוריה:אתרי המקרא
קטגוריה:ערי לויים
קטגוריה:מישור החוף הצפוני: אתרים ארכאולוגיים
KH-8 Gambit 3

|שמאל|ממוזער|200px|מבנה הלוויין
**KH-8 Gambit 3** הייתה סדרת לווייני ריגול של ארצות הברית ששוגרה בשנים 1966–1984. הלוויינים פעלו בשיטה זהה ללווייני מיזם קורונה והחזירו סרט צילום לא מפותח לכדור הארץ. הסדרה כללה 54 לוויינים. הלוויינים הגיעו לרזולוציה של 0.1 מ'. הם נבנו בלוקהיד קורפוריישן וצוידו במצלמה מתוצרת קודאק. משך פעולת הלוויין הייתה כחודש. דגמים מאוחרים צוידו ב-2 קפסולות נחיתה. הלוויינים הופעלו על ידי משרד הסיור הלאומי. בשנת 2011 נתוני התוכנית שוחררו לידיעת הציבור.

הפרויקט התחיל כפיתוח המשך של לווייני סדרה KH-7 GAMBIT. כל הלוויינים שוגרו מבסיס חיל האוויר ונדנברג בעזרת משגר טיטן 3. מכלל השיגורים שלושה לא הצליחו להביא את הלוויין למסלול המתוכנן. הלוויינים פעלו במסלול לווייני נמוך. במהלך הפעילות לוויינים עברו מספר שדרוגים. בשנת 1971 הוחלפה המצלמה הראשית של הלוויין לדגם מתקדם.

[שמאל|ממוזער|200px|צילום משגר [N-1 שהתקבל מהלוויין]]
לוויינים היו במשקל כ-4100 ק"ג. על הלוויינים היו מותקנים 4 מצלמות. היה ניתן לצלם לוויינים אחרים. יכולת זו נוצלה לצילומי לוויינים סובייטיים ותחנת החלל סקיילאב לקראת התיקון שתבצע משימת סקיילאב 2.

עלות כוללת של 54 שיגורים הייתה 2.3 מיליארד $ במחירים שותפים, כ-10 מיליארד $ במחירי 2012.

## קישורים חיצוניים

* תיאור הלוויינים
* תיאור פעילות הלוויין
* תיאור הלוויינים
* היסטוריית פיתוח
* רשימת מסמכי התוכנית ששוחררו לציבור

קטגוריה:לוויינים אמריקאיים
קטגוריה:לווייני ריגול
אורדו יהודית

**אורדו יהודית** (באורדו:  **یہود اردو**; בדוונאגרי: **यहूद उर्दू**) הוא ניב של הינדוסטנית אותו דברו יהודי בגדאד שחיו בהודו במאה ה-18, ובמיוחד בערים מומבאי וקולקטה. באופן מסורתי וכשפות יהודיות אחרות, נכתבה השפה באלפבית עברי.

הכתיב העברי המשמש לכתיבת השפה לא שיקף את  העיצורים הכפופים שנמצאים בשפה ההינדוסטנית.

## הערות שוליים

קטגוריה:שפות יהודיות
קטגוריה:שפות הודו-איראניות
קטגוריה:ניבים (סיווג שפה)
ניגון ההשתטחות

"**ניגון ההשתטחות**" (מכונה גם "**ניגון דביקות**") הוא ניגון חב"ד ללא מילים, המיוחס לרבי מנחם מנדל שניאורסון - הצמח צדק.

## רקע
רבי מנחם מנדל שניאורסון (הצמח צדק) היה נוהג לנגנו בעת ששהה בקבר אמו, דבורה לאה אלטשולר. תווי הניגון הובאו בספר הניגונים - חב"ד כניגון מספר ל"ב (32), והועתקו מפי יצחק דוב אושפאל, ששמעם מפי זקני חסידי העיר קורעניץ , פלך וילנה שבאימפריה הרוסית.

ספר הניגונים הוא ספר שמטרתו היא לאגד את כלל ניגוני חב"ד אל תוך ספר אחד. בעת כתיבתו, היה על מחברו, שמואל זלמנוב, לבחור לעיתים בין שתי גרסאות קיימות של אותו הניגון. בנוסח ניגון ההשתטחות בחר זלמנוב להכניס דווקא את הגרסה הפחות ידועה בקרב חסידי חב"ד, כשבמקביל, הגרסה שלא נכנסה לספר, נותרה עדיין בשימוש בקרב החסידים. בהקלטה מ-17 ביולי 2000 שערכו החוקרים יעקב מזור, רפי בן-משה וזאב פלדמן נשמע קולו של המוזיקאי דוד הורביץ שר את הגרסה שלא הובאה בספר.

## ניתוח מוזיקלי
הניגון מורכב משלושה בתים שעל פי מחבר "ספר הניגונים", המוזיקאי שמואל זלמנוב, מבטאים . אריאל פייגלין מערוץ 7 כתב כי הוא ניגון מרעיד לב, וציין כי ניתן להרגיש את הכמיהה המבוטאת מבין צלילי הניגון אל האין-סוף האלוהי, בעוד המוזיקאי נאור כרמי התבטא כי זהו ניגון מורכב מוזיקלית ו"מרטיט לבבות". בבלוג "הספרנים" של הספרייה הלאומית צוין כי בשתי הגרסאות של הניגון חוזר אותו מוטיב מניגון ארבע בבות של שניאור זלמן מלאדי. דוד הורביץ ציין כי הקטע הראשון של הניגון מזכיר במידת מה את ניגונו של הרוז'ינר, בעוד הקטע השני מזכיר את ארבע בבות.

## ביצועים מוזיקליים
בשנת 2010 הופיע השיר באלבום 'עצם הנשמה 2' של הזמר הישראלי יאיר כלב, ב-2011 יצא לאור בביצועו של המוזיקאי הישראלי אורן צור כחלק מאלבומו "דלתי תשובה", וב-2019 הופיע כגרסת כיסוי באלבום 'חב"ד על הזמן' (של האמן יוסף (גוטמאן) לויט), בביצוע יגל הרוש בקמנצ'ה ותום אורן בפסנתר.

ב-2020 בוצע בידי הזמר האמריקאי אלי מרכוס, וב-2022 בוצע על ידי הזמר הישראלי שמחה פרידמן.

### ביצוע של עקיבא תורג'מן - ניגון השתטחות

ב-28 בספטמבר 2022, ביצוע של הזמר הישראלי עקיבא תורג'מן, יצא בתור סינגל שהופק בידי המוזיקאי נאור כרמי כחלק מאלבום "צמאה 7". בוידאו קליפ של הסינגל נראית אנימציה, המתארת את אדמו"ר הצמח צדק נושא תפילה על יד קברה של אמו.

## ראו גם
* ימין ה' רוממה
* כאיל תערוג

## קישורים חיצוניים
* לב לייבמן, ניגון ההשתטחות לאדמו"ר הצמח צדק
* 
* 
;ביצועים
* ניגון השתטחות לאדמו"ר הצמח צדק, באתר "היכל נגינה"
* ניגון ההשתטחות, בביצוע אלאור ולנר
* 

## הערות שוליים

קטגוריה:ניגוני חב"ד
קטגוריה:שירי עקיבא תורג'מן
פרס לוריוס למפעל חיים

**פרס לוריוס למפעל חיים** (באנגלית: **Laureus Lifetime Achievement Award**) הוא פרס המוענק מאז שנת 2000, על תרומה יוצאת דופן לספורט. הפרס מוענק כחלק מטקס פרסי הספורט העולמיים של לוריוס.

הטקס הראשון נערך ב-25 במאי 2000 במונטה קרלו, בו נשא נשיא דרום אפריקה, נלסון מנדלה את הנאום המרכזי. למרות שטקס פרסי לוריוס נערך מדי שנה, פרס מפעל החיים לא מוענק בכל השנים.

הזוכה הראשון בפרס היה הכדורגלן הברזילאי פלה. האתלטית המרוקאית נוואל אל-מותווכל הייתה האישה הראשונה שזכתה בפרס בשנת 2010. מתוך שבע עשרה פרסים שחולקו חמישה ניתנו לכדורגלנים. בריטניה וארצות הברית הן המדינה היחידות מהן הגיע יותר מזוכה אחד (שלושה זוכים בריטים ושלושה זוכים אמריקאים).

## מקבלי הפרס

## קישורים חיצוניים
* 

## הערות שוליים

קטגוריה:פרס לוריוס
פיגוע הדקירה בשער יפו

**פיגוע הדקירה בשער יפו** היה פיגוע דקירה שאירע ב-23 בדצמבר 2015 בשער יפו שבכניסה לעיר העתיקה בירושלים, ובו שני מחבלים תושבי מחנה הפליטים קלנדיה דקרו למוות את ראובן בירמאכר. במהלך נטרולם על ידי שוטרות מג"ב, נפצע עופר בן ארי, שמת מפצעיו בהמשך. כמו כן אדם נוסף נפצע ופונה במצב קשה להדסה עין כרם. שני המחבלים חוסלו.

## רקע

בחודשים שקדמו לפיגוע בוצעו פיגועים רבים ברחבי ישראל כחלק מגל הטרור הפלסטיני, שכונה לעיתים "אינתיפאדת הסכינים".
## הפיגוע
ב-23 בדצמבר 2015, י"א בטבת תשע"ו, סמוך לשעה 13:10 הגיעו שני מחבלים כבני 20 תושבי מחנה הפליטים קלנדיה לשער יפו ודקרו עוברי אורח, בהם את ראובן בירמכר שמת מהדקירות. שוטרות מג״ב ששהו באזור ביצעו ירי לעבר המחבלים וחיסלו את אחד מהם. השני נפצע מהירי, ובהמשך נקבע מותו. כתוצאה מהירי נפצע עופר בן ארי, שבהמשך נפטר מפצעיו בבית החולים שערי צדק. אדם נוסף נפצע באורח קשה בפיגוע ואושפז אף הוא בשערי צדק.

שני המחבלים ריצו טרם הפיגוע עונשי מאסר בכלא הישראלי בגין טרור לאומני. ענאן חמאד ריצה תקופת מאסר בכלא הישראלי לאחר שבשנת 2010 הגיע למחסום קלנדיה עם סכין. עיסא עסאף, בן 21, נכלא בישראל בשנת 2015 בשל מעורבות בטרור עממי.

## הערות שוליים

קטגוריה:גל הטרור (2015–2016)
קטגוריה:פיגועי טרור בישראל ב-2015
קטגוריה:שער יפו
קטגוריה:רחוב יפו: פיגועים
קטגוריה:ירושלים: פיגועי דקירה
קטגוריה:העיר העתיקה: פיגועים
קטגוריה:פיגועי טרור נגד חיילים ושוטרים
קטגוריה:פיגועי טרור בירושלים ב-2015
תיכון גבעת שמואל

**תיכון גבעת שמואל** (מוכר גם בשם "שש-שנתי תיכון גבעת שמואל") הוא בית ספר תיכון שש-שנתי בגבעת שמואל הכולל חטיבת ביניים וחטיבה עליונה והוא התיכון הממלכתי היחיד בעיר.

אחד מהמאפיינים המרכזיים של בית הספר הוא שקיים בו פיילוט של משרד החינוך, בו התלמידים לומדים בכיתות באמצעות אייפדים במקום ספרי הלימוד הרגילים.

אחוז הזכאים לבגרות נכון לשנת תשפ"ב מהתיכון עמד על כ-98.9%.

## היסטוריה
לפני הקמת התיכון במיקומו הנוכחי, היו מספר תוכניות להקמת תיכון ממלכתי-חילוני ראשון בגבעת שמואל. כמה מהתוכניות כללו הקמת תיכון במזרח העיר, אף לבסוף הוחלט להקים במקום אולפנה של רשת "אמי"ת". תוכנית נוספת הייתה סגירת בית הספר היסודי הממלכתי "בן-גוריון" שבדרום העיר והקמת תיכון חילוני במקומו, אך תוכנית זו ספגה ביקורת רבה מתושבי העיר ובוטלה לבסוף.

ממוזער|שמאל|מבנה בית הספר, 11 באפריל 2020

במאי 2016 החלה הקמתו של התיכון, בשלב א' של התיכון נבנו כ-12 כיתות לימוד, ספרייה, חדר מורים, מזכירות, מספר חדרי ספח ומעבדות, מגרש ספורט, אמפיתיאטרון וחצר. עלות הקמת שלב א' של התיכון הוערכה בכ-20 מיליון שקלים.

בספטמבר 2017 נפתח התיכון כבית ספר צומח והורכב מחטיבת ביניים בלבד ומ-284 תלמידים. שנתיים לאחר מכן החל שיתוף פעולה בין התיכון לבית החולים תל השומר שבמסגרתו מפעיל התיכון מגמת רפואה.

בפברואר 2020 נחנך שלב ב' של התיכון, שכלל 12 כיתות לימוד נוספות, אודיטוריום ועוד מספר מעבדות וחדרי ספח חדשים. שנה לאחר מכן, כלל התיכון כבר כ-6 שכבות לימוד מז' ועד יב'.

## מגמות לימוד
בנוסף למקצועות החובה הרגילים, קיימות בבית הספר מגמות הלימוד הבאות:

## הישגים
* בשנת 2021 ארבעה תלמידי בית הספר ניצחו בתחרות "פיתוח מנהיגות טכנולוגית וניהול ידע" של חברת "נס טכנולוגיות".
* בשנת 2022 שבעה תלמידים ניצחו בהאקתון גבעת שמואל בשיתוף חברת "לידרס אפ".

## קישורים חיצוניים

* 

## הערות שוליים

קטגוריה:גבעת שמואל: חינוך
גבעת שמואל
ג'ון מרפי (מושל אלבמה)

**ג'ון מרפי** (באנגלית: **John Murphy**; ) היה פוליטיקאי אמריקאי מאלבמה, איש המפלגה הדמוקרטית, שכיהן כמושל אלבמה הרביעי בשנים 1825–1829.

## ביוגרפיה
ג'ון מרפי נולד במחוז רובסון שבקרוליינה הצפונית. הוא למד בקולג' קרוליינה הדרומית (כיום אוניברסיטת קרוליינה הדרומית), שם הוא היה חבר באגודה הספרותית המקומית. בין חבריו לספסל הלימודים נמנו ג'ון גייל, לימים גם הוא מושל אלבמה, וג'יימס דלט, לימים חבר בית הנבחרים של ארצות הברית מטעם אלבמה. ב-1808 סיים מרפי את לימודיו.

מרפי היה לפקיד של הסנאט של קרוליינה הדרומית. בשנים 1808–1818 הוא היה חבר במועצת הנאמנים של אוניברסיטת קרוליינה הדרומית. ב-1818 הוא עבר לאלבמה ונבחר לבית הנבחרים של המדינה ב-1820 ולסנאט שלה ב-1822. ב-1824 הוא נבחר כמושל אלבמה, וב-1827 נבחר לתקופת כהונה שנייה. בשנים 1833–1835 הוא ייצג את אלבמה בבית הנבחרים של ארצות הברית.

בתיאור מיומנו מיום 2 באפריל 1834 תיעד הנשיא לשעבר, ואז חבר בית הנבחרים ג'ון קווינסי אדמס, שחבר בית הנבחרים ג'יימס בלייר, "ירה בעצמו אמש במעונו... לאחר שקרא חלק ממכתב שנשלח מרעייתו למושל מרפי מאלבמה, שהיה איתו בחדר לבדו, והתגורר איתו במעון באותו בית".

ג'ון מרפי נפטר ב-21 בספטמבר 1841 במחוז קלארק שבאלבמה. הוא נטמן באחוזת הקבר המשפחתית בעיירה גוספורט.

## קישורים חיצוניים

* ג'ון מרפי באתר אגודת המושלים הלאומית 
* 
* ג'ון מרפי באתר האנציקלופדיה של אלבמה 
* ג'ון מרפי באתר The Political Graveyard 
* 

## הערות שוליים

קטגוריה:אמריקאים ילידי קרוליינה הצפונית
קטגוריה:מושלי אלבמה
קטגוריה:מושלי מדינות ארצות הברית מהמפלגה הדמוקרטית
קטגוריה:חברי בית הנבחרים של ארצות הברית מאלבמה
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי בית המחוקקים של אלבמה
קטגוריה:בוגרי אוניברסיטת קרוליינה הדרומית
קטגוריה:אמריקאים שנולדו ב-1786
קטגוריה:אמריקאים שנפטרו ב-1841